i36 C. PLINII HIST. NAT. LIB. XL 



in modum rubi , ad conficiendos cibos , decrescentibus 

 crenis : quidquid adpropinquat ventri , novissima asperi- 

 tas , ut scobina fabris. 





De corde , sanguine , animo. 



LXIX. Cor animalibus ceteris in medio pectore est : 

 homini tantum infra laevam papillam , turbinato mucrone 

 in priora eminens. Piscibus solis ad os spectat. Hoc pri- 

 mum nascentibus formari in utero tradunt : deinde cere- 

 brum , sicut tardissime oculos. Sed bos primum emori , 

 cor novissime. Huic prcipuus calor. Palpitt certe , et 

 quasi alterum movetur intra animal , praemolli firmoque 

 opertum membranae involucro , munitum costarum et 

 pectoris muro, ut parit praecipuam vitae causam et ori- 

 ginem. Prima domicilia intra se animo et sanguini prae- 

 bet, sinuoso specu, et in magnis animalibus triplici, in 

 nullo non gemino : ibi mens habitat. Ex hoc fonte duae 

 grandes venae in priora et terga discurrunt , sparsaque 

 ramorum srie , per alias minores omnibus membris 

 vitalem sanguinem rigant. Solum hoc viscerum vitiis 

 non maceratur, nec supplicia vitae trahit : laesumque 

 mortem illico adfert. Ceteris corruptis, vitalitas in corde 

 durt. 



